**ОБЩИНСКА ИЗБИРАТЕЛНА КОМИСИЯ – ЕТРОПОЛЕ**

**ПРОТОКОЛ № 19/23.10.2015 г.**

Днес, 23.10.2015 г. от 16.00 часа се проведе заседание на Общинска избирателна комисия – Етрополе /ОИК – Етрополе/ при следния

ДНЕВЕН РЕД:

1. Разглеждане на получен сигнал от местна коалиция „Етрополе“ и писмо с докладни записки от РУ Полиция – Етрополе.

На заседанието присъстват:

1. Цветомира Велчева
2. Ангелина Николова
3. Петър Васов
4. Росина Герасимова
5. Искра Божкова
6. Николинка Цветкова
7. Веселка Налбатска
8. Цветелина Ценкова
9. Татяна Димитрова
10. Галина Бончева

Отсъстващи – Петя Цветанова, тъй като е на обследване на секциите, съвместно с Общинска администрация.

Заседанието бе открито в 16.00 часа и председателствано от госпожа Цветомира Велчева – Председател на ОИК – Етрополе.

**ЦВЕТОМИРА ВЕЛЧЕВА:** Добър ден, колеги! В залата присъстват десет членове на комисията. Има кворум. Определям за протоколчик Искра Божкова, а за преброител – Цветелина Ценкова. Откривам заседанието.

Колеги, запознати сте с проекта за дневен ред на днешното заседание.

Имате ли други предложения за допълнение и/или изменение на дневния?

След като нямате Ваши предложения, моля, гласувайте дневния ред.

Пристъпи се към гласуване:

Гласували: 10/десет/ членове на ОИК:

„ЗА“ – 10 /десет/ гласа /Цветомира Велчева, Ангелина Николова, Петър Васов, Росина Герасимова, Искра Божкова, Николинка Цветкова, Цветелина Ценкова, Татяна Димитрова, Веселка Налбатска, Галина Бончева, /;

„ПРОТИВ“ – няма.

**ЦВЕТОМИРА ВЕЛЧЕВА**: С 10 /десет/ гласа „ЗА” дневният ред се приема.

\*\*\*

Цветомира Велчева: По точка 1. Ви уведомявам, че в ОИК е постъпил сигнал с вх. № 04/23.10.2015 г., 13.05 ч. от предизборния щаб на МК ЕТРОПОЛЕ и писмо с приложени доклади с вх. № 92/23.10.2015 г., 13.25 ч. от РУП- Етрополе. И двата документа се отнасят за неправомерно поставяне на агитационен материал – вестник – от Българска социалистическа партия по оградите на имотите по ул. „Асеновска“ в града. В сигнала е изложено, че самите агитационни материали не отговарят на изискването на чл. 183, ал. 2 от Изборния кодекс. ОИК сформира работна група в състав: Цветомира Велчева, Галина Бончева, Веселка Налбатска и Искра Божкова, която посети на място ул. Асеновска. За проверката е съставен Констативен протокол № 1/23.10.2015 г. със следните констатации:

1. На адрес: ул. „Асеновска“, № 6 на портата е поставен агитационен материал – вестник на Българска социалистическа партия. Собственика на имота – Иванка Кръстева Йорданова заяви, че не е давала съгласието си за поставянето му.
2. На адрес: ул. „Асеновска“ № 10 на портата е поставен агитационен материал – вестник на Българска социалистическа партия. Собствениците не бяха открити.
3. На останалите имоти по ул. „Асеновска“ не бяха открити агитационни материали.

Към получения сигнал е прикачен и агитационния материал – вестник, който е разпространяван.

Към полученото писмо от РУП с двете докладни – от дежурен на телефон 112 и след извършена проверка от органите на РУП, също е констатирано наличието на агитационен материал – вестник.

Непосредствено преди настоящото заседание на ОИК, в комисията постъпи Постановление № 547/23.10.2015 г. на Районна прокуратура Етрополе, с което същият сигнал ни се препраща за решение по компетентност.

Предвид изложеното и на основание чл. 87, ал. 1, т. 1, чл. 183, ал. 2 и ал. 3 от Изборния кодекс, Заповед № РД – 15 – 443/15.09.2015 г. на Кмета на община Етрополе, във връзка с чл. 186, ал. 1от Изборния кодекс, предлагам Общинската избирателна комисия да вземе следното

РЕШЕНИЕ № 120/23.10.2015 г.

1. Кметът на община Етрополе да организира премахването на агитационни материали – вестници, поставени върху оградите на имотите по ул. Асеновска, в гр. Етрополе.
2. Настоящото Решение да се изпрати на Кмета на община Етрополе и Районна прокуратура Етрополе.

ЦВЕТОМИРА ВЕЛЧЕВА: Колеги, имате ли забележки по предложението?

След като няма, нека пристъпим към гласуване.

Резултати: „ЗА“ - 9 /девет/ гласа /Цветомира Велчева, Ангелина Николова, Росина Герасимова, Искра Божкова, Николинка Цветкова, Веселка Налбатска, Галина Бончева, Татяна Димитрова, Цветелина Ценкова/;

„ПРОТИВ“ – 1 / един / – Петър Васов.

Гласуването е поименно и е отразено и в приложение № 1 към настоящия протокол.

Колеги, Решение № 120/23.10.2015 г. е прието.

\*\*\*

Поради изчерпване на дневния ред заседанието бе закрито в 16.20 часа.

**ПРЕДСЕДАТЕЛ:**

**Цветомира Велчева**

**СЕКРЕТАР:**

**Петър Васов**

**Протоколчик:**

**Искра Божкова**